
ŠILUTĖS RAJONO SAVIVALDYBĖS
TARYBA

SPRENDIMAS
DĖL SAVIVALDYBĖS TURTO PERDAVIMO PATIKĖJIMO TEISE
ŠILUTĖS RAJONO SAVIVALDYBĖS BIUDŽETINĖMS ĮSTAIGOMS

2023 m.                             d. Nr. T1-
Šilutė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, Šilutės rajono  savivaldybės taryba n u s p r e n d ž i a:
1. Perduoti Šilutės rajono savivaldybės biudžetinėms įstaigoms patikėjimo teise valdyti, naudoti ir disponuoti juo Savivaldybei nuosavybės teise priklausantį ilgalaikį ir trumpalaikį materialųjį turtą nuostatuose numatytai veiklai vykdyti pagal  priedą. 
2. Perduoti Šilutės rajono savivaldybės Fridricho Bajoraičio viešajai bibliotekai, juridinio asmens kodas 190700188, patikėjimo teise valdyti, naudoti ir disponuoti juo Savivaldybei nuosavybės teise priklausantį nekilnojamąjį turtą nuostatuose numatytai veiklai vykdyti –  Šilutės r. sav., Šilutės sen., Laučių k., Mokyklos g. 6-3, esančios administracinės patalpos 41,58  kv. m dalį (unikalus numeris 4400-2179-8949:5445, perduodamos patalpos:  29,57 kv. m iš patalpos pažymėtos plane 1-17, 1/2 dalį (1,06 kv. m) iš patalpos, pažymėtos 1-32, 1/2 dalį (10,95 kv. m) iš patalpos pažymėtos 1-33, bendras perduodamas plotas 41,58 kv. m).
[bookmark: _GoBack]3. Perimti iš Šilutės r. Saugų Jurgio Mikšo pagrindinės mokyklos, juridinio asmens kodas 190697169, mokyklinį autobusą „VW CRAFTER“, valstybinis numeris EDL 846, pagaminimo metai 2008 m.
4. Pripažinti netekusiais galios Šilutės rajono  savivaldybės tarybos:
4.1. 2010 m. gruodžio 16 d. sprendimą Nr. T1-1602 „Dėl nekilnojamojo turto perdavimo patikėjimo teise Šilutės rajono savivaldybės Fridricho Bajoraičio viešajai bibliotekai“.
4.2. 2011 m. spalio 27 d. sprendimo Nr. T1-181 „Dėl savivaldybės tarybos sprendimų    2011-01-27 Nr. T1-1628,  2010-12-16 Nr. T1-1602,  2009-12-17 Nr. T1-1194 pakeitimo“ 2 punktą.
4.3. 2020 m. rugsėjo 24 d. sprendimą  Nr. T1-474 „Dėl mokyklinio autobuso perdavimo pagal panaudos sutartį Šilutės r. Saugų Jurgio Mikšo pagrindinei mokyklai“.
5. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktorių pavaduojantį asmenį, pasirašyti Savivaldybės vardu turto perdavimo ir priėmimo aktus.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.


Savivaldybės meras                                                                                              Vytautas Laurinaitis

Parengė
Daiva Thumat, +370 655 94 796, daiva.thumat@silute.lt

